NaiveNeuron/SloPal huggingface dataset:
Sulík, Richard, predseda NR SR (2010-08-10):
Ďakujem pekne pánovi poslancovi Beblavému. Sú prihlásené štyri faktické poznámky. Uzatváram možnosť faktických poznámok. Nech sa páči, pán Číž.
Hrnčiar, Andrej, podpredseda NR SR (2019-04-04):
Žiadate, aby Národná rada hlasovala o nespokojnosti s odpoveďou. Bude. Pýtam sa, kto sa hlási do rozpravy ústne? Končím nahlásiť sa, končím nahlásiť, končím možnosť nahlásiť sa do rozpravy. Chce sa k vystúpeniam poslancov vyjadriť niektorý člen vlády? Nie je tomu tak. Vyhlasujem rozpravu za skončenú. Prerušujem rokovanie o tomto bode. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústnym prednesením interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne prihlásili títo poslanci: Stanislav Drobný, Martin Klus, Stanislav Mizík, Miroslav Sopko, Oto Žarnay, Martin Fecko, Anna Zemanová, Igor Janckulík. Nech sa páči, pán poslanec Drobný.
Laurenčík, Milan, podpredseda NR SR (2021-10-21):
Ďakujem, pani poslankyňa. Na vaše vystúpenie neevidujem žiadnu faktickú poznámku. (Ruch v sále.) Prosím kľud v sále. Toto bola jediná písomne prihlásená pani poslankyňa do rozpravy, preto sa pýtam, či sa hlási niekto do rozpravy ústne. Všetkým fungujú karty? Všetkým. Konštatujem, že do rozpravy sa prihlásili dvaja páni poslanci, uzatváram možnosť. Ako prvý vystúpi pán poslanec Ján Mičovský, pripraví sa pán poslanec Radovan Sloboda.
Bublavý, Dušan, poslanec NR SR (2015-01-29):
Pán kolega Brocka, troška ste ma nabudili, keď ste spomínali sústredenie v Oravskej Lesnej. Tak som si povedal, že budem na vás reagovať, lebo ak by aj nejaké sústredenie opäť bolo, tak mohli by ste sa tam porozprávať o tom, ako poradiť tým ľudom, ktorých je asi tak milión, aby čo najskôr vystúpili z II. piliera, lebo to urobiť by bolo naozaj veľmi potrebné. Ale škoda, že sa to neudialo v roku 2004 alebo v roku 2005, keď bol taký nábor silný, že ste im vtedy to už nevysvetlili takto: „Prosím vás, tí, čo máte len nejakých 5, 10 rokov, 2 roky do dôchodku, nevstupujte tam, lebo inak prídete o svoje dôchodky a za tých 10 eur naozaj sa vám to neoplatí.“ Škoda, škoda, že to vtedy nebolo tak. A kritizujete za nejaké sociálne balíčky. Veď keď ste vládli, prečo ste nejaký reálny sociálny balíček pre ľudí nedali.? Veď pomáhajte aj vy. A rozmýšľajte aj vtedy, keď vládnete, ako pomôcť ľudu. Ale, chvála Pánu Bohu, nepodarilo sa ani zrušiť vianočný príspevok, ktorý toľkokrát ste kritizovali pre dôchodcov, ani to, chvalabohu, ste si nedovolili urobiť, lebo viete, že to je naozaj pre tých dôchodcov, ktorí majú veľmi malé dôchodky. A viete, prečo to je. Takže, prosím vás, ak nejaké sústredenie bude, skúste poradiť a pomôcť ľuďom.
Kollár, Boris, predseda NR SR (2020-05-14):
Teraz bude prerušené rokovanie na rokovanie gestorského výboru k tlačom, ktorým je Výbor NR SR pre zdravotníctvo. Prerušujem rokovanie do 18.00 hod. Chcel by som poprosiť ctených poslancov, aby ste boli pripravení, keby sme skončili skôr výbor, aby ste tu nemuseli čakať do 18.00 hod., aby ste boli prítomní. Určite dopredu dáme vedieť, keď výbor skončí za 30 minút, aby sme mohli začať skôr. Procedurálny návrh, pani Cigániková.
B. Bugár, podpredseda NR SR: (2003-02-26):
Teraz dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Lajosovi Ladányimu. Pán poslanec Ladányi, nech sa páči, máte slovo. A prosím tých poslancov, ktorí sa prihlásili elektronicky, aby mali trpezlivosť, lebo mám 2 písomne prihlásených, ktorých najprv, samozrejme, nechám vystúpiť, až potom sa opýtam, či sa niekto hlási ústne do rozpravy. Nech sa páči, pán spravodajca. L. Ladányi, poslanec: Vážený pán predsedajúci, vážené panie poslankyne, vážení páni poslanci, vážený pán minister, vážení prítomní, Výbor Národnej rady Slovenskej republiky pre obranu a bezpečnosť svojím uznesením č. 33 z 21. februára 2003 ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov, o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 150). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu skupiny poslancov. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 127 zo 6. februára 2003 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali výbory v lehote do 9. apríla 2003 a gestorský výbor do 11. apríla 2003. Prosím, pán predsedajúci, aby ste otvorili rozpravu k tomuto návrhu.
Glváč, Martin, podpredseda NR SR (2019-09-17):
Ďakujem. Pýtam sa, či sa chce do rozpravy prihlásiť niekto ústne. Piati poslanci. Končím možnosť prihlásiť sa. Pani poslankyňa Krištúfková, Mihál, Červeňáková, Burian, Heger. Nech sa páči, pani poslankyňa Krištúfková.
B. Bugár, podpredseda NR SR: (2004-06-16):
Preto vyhlasujem  rozpravu o tomto bode programu za skončenú. Pán minister, chcete sa vyjadriť k rozprave? Nech sa páči, máte slovo.
T. Cabaj, podpredseda NR SR: (2009-06-25):
Teraz poprosím spravodajcu o záverečné slovo.
Jarjabek, Dušan, poslanec NR SR (2013-02-05):
Ďakujem za slovo, pán predseda. Len by som chcel upozorniť ctených kolegov a členov výboru pre kultúru a médiá, výbor pre kultúru a médiá bude o 12.00 hodine v patričnej miestnosti. Poprosil by som, ide o krátky výbor. Bol by som veľmi rád, keby ste boli presní. Ďakujem za pozornosť.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 132 poslancov, za 17, proti 64, zdržalo sa 49, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme pokračovať na základe odhlasovanej zmeny programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uvedený ako tlač 822. Spoločná správa výborov má tlač 822a. Prosím ministra školstva, vedy, výskumu a športu Slovenskej republiky Branislava Gröhlinga, aby vládny návrh zákona odôvodnil. Po ňom bude ešte jeden návrh zákona, ktorým je tla... ktorým je tlač 880, a potom bude nasledovať pán poslanec Šimko. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 822.)
Laurenčík, Milan, podpredseda NR SR (2022-02-22):
Pán poslanec Erik Tomáš, nech sa páči.
Matovič, Igor, poslanec NR SR (2019-05-22):
Áno, klamár ste vy. (Povedané súbežne s predsedajúcim.)
Pčolinský, Peter, podpredseda NR SR (2023-06-28):
Pán poslanec Kremský.
Fico, Robert, predseda vlády SR (2017-04-07):
(Povedané súbežne s predsedajúcim.) ... sú tam ľudia, sú tam ľudia...
A. Belousovová, podpredsedníčka NR SR: (2008-03-26):
návrh stanoviska Národnej rady Slovenskej republiky k návrhu na odvolanie JUDr. Juraja Horvátha z funkciu sudcu Ústavného súdu Slovenskej republiky . Návrh ste dostali ako tlač 545. Keďže tu nemáme zatiaľ ešte navrhovateľa, vyhlasujem krátku päťminútovú prestávku. (Prestávka.) (Po prestávke.)
Panáček, Milan, poslanec NR SR (2012-09-13):
V rozprave vystúpilo šesť poslancov, poslanci Beblavý, Huba, Chren, Zajac, Fecko a poslanec Hraško. Pozmeňujúce a doplňujúce návrhy neboli podané. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Glváč, Martin, podpredseda NR SR (2019-05-14):
Pani poslankyňa, dovolil som mu si odbehnúť na minútu. Povedal, že sa hneď vráti.
Pellegrini, Peter, predseda NR SR (2015-12-03):
Ďakujem pekne. Pani podpredsedníčka, máte doplňujúcu otázku? Nech sa páči.
Košútová, Magda, poslankyňa NR SR (2015-09-23):
Ďakujem pekne za slovo, pani podpredsedníčka. Vážené kolegyne, kolegovia, predseda Národnej rady Slovenskej republiky rozhodnutím č. 1655 z 20. júla 2015 pridelil návrh na vyslovenie súhlasu Národnej rady Slovenskej republiky s Nagojským protokolom o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite na prerokovanie Výboru Národnej rady pre pôdohospodárstvo a životné prostredie s lehotou na prerokovanie návrhu do 11. septembra 2015. Výbor Národnej rady Slovenskej republiky pre pôdohospodárstvo a životné prostredie prerokoval dňa 8. septembra 2015 tento návrh, uznesením č. 365 súhlasil s návrhom a odporučil Národnej rade Slovenskej republiky vysloviť s ním súhlas. Gestorský výbor prerokoval správu o predmetnom návrhu uznesením č. 376, odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Nagojským protokolom o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite a poveril ma vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie, ktorý je súčasťou tlače 1629. Pani predsedajúca, skončila som, otvorte, prosím, rozpravu.
Mačicová, Zdenka, poslankyňa NR SR (2024-04-18):
Vážený pán predsedajúci, pani poslankyne, páni poslanci, takže termín hlasovania bude dnes o jedenástej hodine. Ďakujem.
Hlina, Alojz, poslanec NR SR (2023-12-18):
Javí sa mi to, že by to bolo možné riešiť, lebo neviem, ako ináč, prípadne mi poraďte aj ako procedurálny návrh, súvisí to aj s prerokovaním bodu. Ja sem chodím v kabáte, lebo je december, a mne zamkli, zamkli kabát... (Prerušenie vystúpenia predsedajúcim.)
A. Belousovová, podpredsedníčka NR SR: (2008-01-30):
Vážené panie poslankyne, vážení páni poslanci, otváram druhý rokovací deň 19. schôdze Národnej rady Slovenskej republiky. O ospravedlnenie neúčasti na dnešnom rokovaní písomne nepožiadal žiaden z poslancov. Budeme pokračovať v prerušenej rozprave v druhom a treťom čítaní o návrhu na vyslovenie súhlasu Národnej rady Slovenskej republiky so Zmluvou, ktorou sa mení a dopĺňa Zmluva o Európskej únii a Zmluva o založení Európskeho spoločenstva (tlač 520). Prosím pána ministra zahraničných vecí Slovenskej republiky Jána Kubiša, aby zaujal miesto pre navrhovateľov, a spoločného spravodajcu predsedu ústavnoprávneho výboru pána poslanca Mojmíra Mamojku, aby zaujal miesto určené pre spravodajcov. Keďže pána ministra tu nemáme, vyhlasujem krátku 5-minútovú prestávku. (Prestávka.) (Po prestávke.)
Bagačka, Michal, poslanec NR SR (2016-04-22):
Ďakujem za slovo. Na niektoré veci by som rád reagoval, pretože ten príspevok by som skôr tak charakterizoval, aj keď teda robíte v samospráve, práve by som povedal, že možno v Trenčíne sa tieto veci takto javia, ale v regiónoch, ktoré sú naozaj zaostalé, tak sa minulý rok prijal konečne komplexný zákon o pomoci menej rozvinutým okresom, ktoré tie iniciatívy, ako a čo robiť, idú práve zdola. V mnohých veciach, ktoré ste tam spomínali, nechcem povedať tvrdšie, boli ste mimo podľa môjho názoru, napriek tomu teda, že vidím, že robíte v samospráve v Trenčíne. A tie akčné plány, ktoré sa teraz pripravujú, sa práve pripravujú zdola. Napríklad v Rimavskosobotskom okrese je takmer hotový akčný plán, ktorému predchádzalo možno desať, možno dvanásť stretnutí, vytvorila sa funkcia splnomocnenca pre menej rozvinuté regióny. V tých akčných plánoch sa nájde podnikateľské prostredie, školstvo, mestá. To znamená, že napriek tomu, že predchádzajúce vlády mali snahu nejak pomôcť regiónom, ale boli to len také čiastkové veci, ktoré nejak možno minuli sa účinku, napriek tomu tento zákon je komplexnejší a zasahuje celé to pole. A myslím si, že pokiaľ budú, tak ako bolo deklarované, podporené tieto veci finančné, tak myslím si, že nie v až tak dlhej dobe pocítime aj nejaké to zlepšenie. Čo sa týka eurofondov, takisto aj mestá participovali pri tvorbe... (Prerušenie vystúpenia časomerom.)
D. Čaplovič, podpredseda vlády SR: (2009-12-03):
Tento návrh zákona predkladám v druhom čítaní. Návrh zákona bol predložený Národnej rade Slovenskej republiky. Samozrejme, bol prerokovaný v Ústavnoprávnom výbore Národnej rady Slovenskej republiky, vo Výbore Národnej rady pre verejnú správu a regionálny rozvoj, Výbore Národnej rady Slovenskej republiky pre ľudské práva, národnosti a postavenie žien. Platný zákon o sťažnostiach bol Národnou radou Slovenskej republiky pôvodne ten, ktorý novelizujeme a upravujeme a meníme, prijatý 14. mája roku 1998 s účinnosťou od 1. júna 1998. Počas 11 rokov jeho účinnosti došlo k mnohým legislatívnym a spoločenským zmenám, v dôsledku ktorých bolo potrebné niektoré ustanovenia zákona o sťažnostiach vypustiť, niektoré upraviť a niektoré ďalšie doplniť. Bolo potrebné vyriešiť niekoľko nových právnych problémov a vykonať úpravy, ktoré sú z praktických dôvodov nevyhnutné pre efektívne vybavovanie sťažností. Zmeny v porovnaní s doterajšou právnou úpravou vychádzajú z podnetov orgánov štátnej správy, ako aj z riešenia problémov, ktoré sa v dlhoročnej pôsobnosti zákona vyskytli v praxi. Zákon bol pripravovaný so zreteľom na zvýšenie právnej istoty občana, ochranu osobných údajov a zvýšenia možnosti nápravy v prípade opodstatnenej sťažnosti. Ďakujem vám veľmi pekne a pevne verím, vážené pani poslankyne, vážení páni poslanci, že tento návrh zákona schválite. Ďakujem vám veľmi pekne.
Jánoš, Vladimír, poslanec NR SR (2013-02-05):
Ďakujem pekne. Vážený pán predseda, v rozprave vystúpil jeden poslanec, nepodal však žiaden pozmeňujúci ani doplňujúci návrh, pristúpime teda k hlasovaniu o pripomienkach zo spoločnej správy. V časti IV spoločnej správy sú dve pripomienky a gestorský výbor navrhuje hlasovať o nich spoločne s odporúčaním výboru schváliť.
Vetrák, Milan, poslanec NR SR (2022-09-21):
No, Marián Viskupič, ty si sa hlavne venoval vo svojom príspevku, teda v minulosti z veľkej časti zo začiatku toho, čo už bolo schválené, tak ako aj hovoril Lukáš Kyselica, potom k tým diskusiám, ktoré teraz okolo toho prebiehajú, a tie sa týkajú tej samotnej podstaty krúžkovného a tento návrh zákona v princípe nie je o nejakých zásadných veciach v tom schválenom modeli, ale o vylepšeniach, ktoré sú vylepšeniami pre rodičov, že keď sa na to pozrieš objektívne, tomu, čo je v tomto návrhu zákona, tak to je len uľahčenie pre rodičov, aby povedzme nemuseli každý deň odklikávať tú aktivitu, ale budú to robiť raz za sedem dní. Ty si hovoril, že aj raz za sedem dní je pomerne často, no tak v poriadku, však bavme sa, či to bude raz do mesiaca alebo raz za dva mesiace, ak teda tak to smeruješ. Lebo ak je to iba o tom, že nesúhlasíš s tým ako celkom a čokoľvek, čo sa tam bude vylepšovať, je vždy zlé, no tak nevieme sa asi nikam dostať týmto spôsobom. Ale keď si to naozaj pozrieš, tak tam je iba to, čo tým rodičom uľahčuje v tom systéme, ktorý sa tebe nepáči, život. Čiže ja tam nevidím v tom článku jednak, ktorý navyše ani nie je nosný, lebo nosným článkom v tomto návrhu zákona je riešenie otázky záškoláctva, a to je riešenie spôsobom, akým to navrhovala aj samotná prezidentka vo svojich pripomienkach. Ak si prečítate jej stanovisko, ktoré dávala, a stanovisko, podnet na Ústavný súd, tak ona hovorila, že načo ste to riešili spôsobom, ktorým sa to vyriešilo v júni, keď tu máte ten zákon, ktorý my teraz novelizujeme, a je tam už systém sankcií, no tak ste to mali upraviť do toho systému sankcií. Čiže v zásade všetci z vás, ktorí ste hlasovali vtedy za pripomienky pani prezidentky, myslím si, ak ste voči sebe úprimní, že by ste mali posunúť tento zákon do druhého čítania minimálne kvôli tej otázke záškoláctva, lebo to je tá nosná téma. A to, ak sú tam nejaké nezrovnalosti k tej jednotke... (Prerušenie vystúpenia časomerom.)
Beblavý, Miroslav, poslanec NR SR (2017-09-14):
Dovoľte, aby som teraz odcitoval stanovisko Ústavnoprávneho výboru Národnej rady zo 6. novembra 1998 k posúdeniu použitia § 94 ods. 2 a ods. 3 rokovacieho poriadku. Tam sa hovorí, že naplnenie § 94 ods. 2 a 3 je potrebné posudzovať vždy z vecného hľadiska a nie z jeho legislatívno-technického vyjadrenia. Ak je návrh vecne podobný ako návrh predkladateľa, k rozšíreniu pôvodného návrhu nedochádza. To znamená, že ak spravodajca povedal to, čo povedal a nedal o tom hlasovať, urobil on legislatívno-technickú chybu v procese schvaľovania tohto návrhu zákona, pretože nesledoval vecný zámer, ale si prisvojil len to, že navrhovateľ jednoducho odmieta, tak má na to absolútne právo. Ale navrhovateľ to absolútne právo nemá. Navrhovateľ má jediné absolútne právo tej... (Prerušenie vystúpenia predsedajúcim.)
Kučera, Karol, poslanec NR SR (2021-11-12):
Ďakujem za slovo. Rado, ďakujem ti za tento pozmeňujúci návrh, prednesenie, dobre si ho pripravil. Takže si myslím, že je to pomoc pre šport. Samozrejme, aj keď vieme, že nie je to úplne systémový krok, výnimky by sme chceli rušiť do budúcna. Ale na druhej strane vieme aj, že práve v tomto čase COVID-u to majú veľmi ťažké práve športové kluby, a preto nie je asi zrejme namieste im situáciu sťažovať a čiže si myslím, že je to správne, že sa, že sa táto výnimka predĺži. Nemá to vplyv na štátny rozpočet žiadny, takže nič sa neudeje v podstate a kluby budú môcť prekonať ľahšie túto situáciu. Takže ja to podporím určite.
T. Cabaj, podpredseda NR SR: (2010-04-27):
Pán minister ako navrhovateľ, chcete sa vyjadriť? Nie. Ďakujem pekne. Ani pán spravodajca. Prerušujem rokovanie o tomto bode programu. Panie poslankyne, poslanci, pristúpime k ďalšiemu bodu rokovania a to je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov a ktorým sa menia a dopĺňajú niektoré zákony . Tento návrh vlády má parlamentnú tlač 1533. Prosím teraz podpredsedu vlády a ministra školstva Slovenskej republiky Jána Mikolaja, aby vládny návrh odôvodnil.
Paška, Pavol, predseda NR SR (2012-07-24):
Pán poslanec Galko, chcete reagovať? (Reakcia z pléna.) Nech sa páči.
Remišová, Veronika, poslankyňa NR SR (2024-05-22):
Ďakujem, odpoviem na faktickú poznámku pána poslanca Farkašovského, s ktorým v zásade súhlasím, že verejnoprávna televízia má byť aj objektívna, aj nestranná, aj vyvážená. Myslím si, že nepoviem žiadne tajomstvo, ale keď sme boli vo vládnej koalícii, tak nespočetne veľakrát, a ja som si hovorila, že moderátori sú nesmierne kritickí k vládnej koalícii a veľmi ústretoví k opozičným politikom, ktorí do televízie, ale nikdy, opakujem, nikdy by mi nenapadlo kvôli tomu odvolávať riaditeľa. Pán Rezník, ktorého ste vy zvolili, tak riadne dokončil svoje funkčné obdobie a následne bol zvolený nový, nový riaditeľ. A myslím si, že to je údel každého politika, ktorý vládne, že ho média kritizujú, pretože on je ten, ktorý má moc, on je ten, ktorý rozhoduje o životoch ľudí, on je ten, ktorý im zvyšuje dane, teraz napríklad na vláde rokujete alebo myslím si, že ste mali bod o zvyšovaní daní za, za sladené nápoje, alebo o zvyšovaní ďalších daní. Čiže vy máte v rukách tú moc a preto je prirodzené, že novinári nebudú kritizovať opozíciu, za čo by nás tak asi mohli kritizovať, za to, že vyprávame v parlamente, ale kritizujú vždy vládnu koalíciu, ktorá rozhoduje a má v rukách ich životy a tak sme to cítili aj my a teda vôbec sa nám nezdalo, že ani pán Makara, ktorého ste vy kritizovali, nie vy osobne, ale ako vládna koalícia alebo, nebodaj, pani Jančkárová, niekomu nadržiavali. Ale určite s tým súhlasím, že objektivita, nestrannosť a vyváženosť. Pluralita, to isté. Áno, samozrejmé, že má byť názorová pluralita vo verejnoprávnej televízii, ale myslím, že tie čísla to dokazujú jasne. Oni majú najobjektívnejšie spravodajstvo zo všetkých televízií, ktoré tu na Slovensku máme. A toto my ideme zbúrať.
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu zákona ako o celku. (Hlasovanie.) Prítomných 134 poslancov, za 76, proti 10, zdržalo sa 47, nehlasoval 1. Konštatujem, že sme schválili vládny návrh novely zákona č. 18/1996 Z. z. o cenách. Pristúpime k poslednému hlasovaniu o bode 18 z programu. Žiadam pána poslanca Pavla Ľuptáka, aby prišiel toto hlasovanie uviesť. Ide o hlasovanie v prvom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 130. Nech sa páči, pán spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony , tlač 130.)
Laššáková, Jana, podpredsedníčka NR SR (2015-11-27):
To boli písomné.
Bugár, Béla, poslanec NR SR (2013-12-18):
Ťažko, ťažko. (Povedané so smiechom a smiech v sále.) Ďakujem pekne, pán predseda. V mene poslancov... (Prerušenie vystúpenia predsedajúcim.)
Poliačik, Martin, poslanec NR SR (2013-05-21):
Pán predseda, dajte, prosím, teraz hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a výboru pre zdravotníctvo. Ďalej, že za gestorský výbor určuje ústavnoprávny výbor s tým, že výbory predmetný návrh zákona prerokujú v druhom čítaní do 30 dní a gestorský výbor do 32 dní od prerokovania návrhu zákona v prvom čítaní.
Grendel, Gábor, poslanec NR SR (2018-02-13):
Ďakujem za slovo, aj ja by som chcel konštruktívne pripomenúť členom osobitného kontrolného výboru pre kontrolu činnosti SIS, že o 12.15 máme rokovanie na obvyklom mieste.
Sulík, Richard, predseda NR SR (2011-07-01):
Ďakujem. S faktickými poznámkami sú prihlásení dvaja poslanci. Uzatváram možnosť. Pán poslanec Osuský.
Janckulík, Igor, poslanec NR SR (2024-04-16):
Ďakujem pekne za slovo. Vyjadrím sa k skrátenému, k skrátenému legislatívnemu konaniu v tomto zákone, ale nebudem sa vyjadrovať k zákonu ako ku celku, lebo tam určite máte veľké výhrady. Skrátené legislatívne konanie v tomto zákone podporujem, lebo je nenormálne, že príprava a výstavba ciest trvá dlhšie ako samostatná výstavba. Napríklad výstavba diaľnic a rýchlostných ciest trvá zhruba desať rokov a potom nasleduje samostatná výstavba. Takže určite toto podporujem a treba to zmeniť, lebo všetky okolité štáty naokolo nás predbehli a tá výstavba je tam razantnejšia ako u nás. Niekedy by aj stačilo možno namiesto zákona zlepšiť aj prístup zodpovedných pracovníkov, ktorí vlastne pripravujú alebo sú zodpovední za prípravu a výstavbu týchto ciest a diaľnic, lebo niekedy mi to fakt pripadá, ako keby to oni sami naťahovali. Môžeme si len spomenúť na diaľnicu D1 a D3, R1, R2, R3 a ďalšie rýchlostné cesty. SMER bol pri vláde vyše dvanásť rokov. Áno, už to mohol dávno riešiť, aby sa tá výstavba naštartovala a nebola taká spomalená, ale napriek tomu vítam, že chcú robiť skrátené legislatívne konanie, kde by našli spôsob, aby sa urýchlila výstavba týchto ciest. Ale hovorím, ten zákon nie je dobre nastavený, ale to sa budeme potom vyjadrovať už v tej druhej časti. Ďakujem.
Galek, Karol, poslanec NR SR (2022-12-13):
Marián, veľmi dobre si to zhrnul a myslím, že v tom prvom čítaní bude ešte priestor rozobrať aj detailne tie konkrétne okolnosti, ako to vlastne malo byť celé nariadenie implementované, ale teda keď sa bavíme o tom skrátenom, tak ja si dovolím uviesť aj tú časovú následnosť. Politická dohoda, ktorú dosiahli ministri EÚ pre energetiku na mimoriadnom zasadnutí Rady pre energetiku, ktorej súčasťou je práve aj toto opatrenie, bola prijatá 30. 9., 30. septembra, október, november, polka decembra, pred dva a pol mesiacmi. Samotné nariadenie rady o núdzovom zásahu s cieľom riešiť vysoké ceny energií bolo prijaté hlasovaním členských štátov 6. 10. To znamená naozaj šesť dní na to. Mali sme dva a pol mesiaca na to, aby sa tu urobil riadny proces vrátane pripomienkového konania, vrátane diskusie s odbornou verejnosťou. Toto sa neudialo, jednoducho prišla tu opäť ďalšia atómovka, ktorá ide zničiť našu jednu jedinú rafinériu. Bolo že to vtedy kriku, keď sme zabezpečili, aby Slovnaft vedel vyrábať palivá pre domáci trh, aby tu bola výnimka pre Českú republiku, ako my ideme zlikvidovať Slovnaft. Nakoniec je to práve Igor Matovič, ktorý tento Slovnaft ide takto ničiť. No a nezabúdajme na to, že z tohto nariadenia vyplývajú aj nejaké ďalšie opatrenia, jedno sme už prijali, bol to zákon o energetike, ktorý tak isto bol šitý veľmi horúcou ihlou a dnes ide výzva dodávateľov energií, ktorí naozaj nevedia, aké budú regulované ceny plynu a elektriny od 1. 1. 2023. Nie je jasné, aké budú stropy pre výrobcov elektriny z jednotlivých technológií. A nikto nevie, ako a kedy sa budú kompenzovať náklady dodávateľov. Takže, bohužiaľ, toto je to, čo sa tu dnes reálne deje, máme tu obrovské škody, ktoré môžu vzniknúť z takto narýchlo ušitých zákonov nedotiahnutých, hoci dávno sme o nich vedeli.
M. Hort, podpredseda NR SR: (2009-06-23):
Vyhlasujem rozpravu za skončenú. A prerušujem rokovanie o tomto bode programu. Hlasovať budeme zajtra  o 11.00 hodine. Pretože máme ešte čas, budeme pokračovať v programe. Návrh výročnej správy o činnosti Fondu národného majetku Slovenskej republiky za rok 2008 je ďalším bodom. Máte ho uverejnený ako tlač 1082 a spoločná správa výborov má tlač  1082a. Vítam prezidenta Prezídia Fondu národného majetku pána Petra Šimka, ktorý tento návrh uvedie. Nech sa páči.
Hrnčiar, Andrej, podpredseda NR SR (2016-09-23):
Končím možnosť nahlásiť sa s faktickými poznámkami. Na vystúpenie pani poslankyne dve faktické poznámky. Pán poslanec Viskupič.
P. Hrušovský, predseda NR SR: (2004-01-22):
Budeme pokračovať v rokovaní prerokúvaním ďalšieho bodu programu, ktorým je vyhodnotenie doterajšieho priebehu Medzivládnej konferencie Európskej únie a jej perspektívy . Materiál sme dostali ako tlač 539. (Hlasy z pléna.) Pán poslanec Cabaj, nech sa páči.
Laurenčík, Milan, podpredseda NR SR (2022-04-28):
S faktickou poznámkou teraz vystúpi pán poslanec Jaroslav Baška, nech sa páči.
M. Číž, podpredseda NR SR: (2007-03-22):
Vážené kolegyne, kolegovia, čas určený na hodinu otázok uplynul, takže mi dovoľte, aby som sa poďakoval členom vlády, ktorí odpovedali na vyžrebované otázky. Končím tento bod programu. Dávam krátku 3-minútovú  prestávku na prepnutie technického zariadenia. Po 3 minútach nasleduje rozprava k písomným odpovediam členov vlády Slovenskej republiky na interpelácie poslancov Národnej rady, písomne podané do 10. februára 2007, ktoré máme pod tlačou 206. Takže 3-minútová prestávka. (Technická prestávka.) (Po prestávke.)
Grendel, Gábor, podpredseda NR SR (2022-03-22):
S reakciou na faktické poznámky pán poslanec Čepček.
P. Hrušovský, predseda NR SR: (2005-03-16):
(Hlasovanie.) 132 prítomných, 115 za, 7 proti, 10 sa zdržalo. Návrh sme schválili. Páni poslanci, otváram rozpravu o tomto bode programu. Do rozpravy sa nehlási z prítomných pánov poslancov žiadny, preto vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru schváliť. Ľ. Navrátilová, poslankyňa: Schváliť.
Kuffa, Štefan, poslanec NR SR (2022-09-29):
Ďakujem za slovo. No a to vymieňanie názorov. Kolega to trošku aj upresnil. SaS-i tu boli, áno, presne, oni nie sú žiadna opozícia, ale koalícia, ale nebudem sa týmto veciam venovať, ale skôr tomu hospodárstvu, pretože to páli ako Slovensko, a enormné zdražovanie potravín, energie a toto a všetko okolo toho. Slovenská republika s Ruskou federáciou má zazmluvnený plyn do konca roka 2028. Pán Sulík namiesto toho, aby rokoval s ruskou stranou a vyjednal ceny plynu, ta behá po Budaji... po Dubaji. Čo to je, prosím vás pekne, aký minister hospodárstva? Keď sme mali ceny 1 MWh 40 eur v januári, nechal to vyletieť na 200, 600, 700 eur. Prosím vás pekne, zdá sa, že aj Slovenské elektrárne predali viac elektriny, ako sú schopní vyrobiť. Teraz budú plakať, skučať. Ale čo robila strana SaS? Však aj my v Slovenských elektrárňach, my ako slovenský štát, Slovenská republika máme zastúpenie 30-percentné. Čo robili dozorné rady, predstavenstvá, ktoré tam sú? Prečo nekričali ako títo ľudia? Nechali takto všetko zvýšiť. Samozrejme, že teraz je to zlé, ale keď si minister hospodárstva chodí po výletoch namiesto toho, aby si plnil svoje povinnosti, tak ten obraz Slovenskej republiky je taký, aký je. Je to čosi úplne strašné. A títo ľudia si ešte takí vysmiatí sú, oni sa ešte chcú vrátiť ako do vlády a vládnuť. No zdecimovať ešte to, čo je totálne zdecimované, tak ešte viac chcú všetko zničiť, to je úplne strašné. My všetko pre to urobíme, aby SaS nikdy sa už nedostala do vlády, nikdy nedostala. A teraz v žiadnom prípade. Všetko budeme robiť pre to, aby, aby táto strana smrti zostala tam... (Prerušenie vystúpenia časomerom.)
Herák, Ján, poslanec NR SR (2020-10-20):
Ďakujem pekne, pán predsedajúci. Pán poslanec Blaha, viete, keď si čítam tie vaše statusy občas vo večerných hodinách, keď už mám trošku viac času (povedané so smiechom), tak... (reakcia z pléna), čítam, čítam, občas si čítam, tak vy skutočne, pán poslanec, zavádzate a klamete. A pýtam sa potom samého seba a pýtajú sa ma aj ľudia, lebo som častokrát v teréne, že prečo pán poslanec Blaha tak zavádza a klame giganticky, to je vaše obľúbené slovo počas vášho prednášania, tak vy naozaj vyvolávate u ľudí strach, prirodzený strach. A to, že ľudia sa boja aj celoplošného testovania, tak je to prirodzený jav, lebo niečo tu je nové, je to v podstate pilotný projekt, ktorý nebol zavedený v Európskej únii, a, vďakabohu, že vláda na čele Igora Matoviča ponúka celoplošné testovanie. A čo je na tom zlé, že zistíme tých superšíriteľov nákazy, čo je na tom zlé? sa pýtam, pán Blaha. Ale ľudia sa boja preto, lebo vy ich zavádzate a naozaj klamete a degradujete tento systém. Naozaj na tom nevidím nič zlé. A bude po všetkých úrovniach a po všetkých stránkach naozaj ošetrené, či po zdravotnej, či po bezpečnostnej, nebudú testovať vojaci, budú to len naozaj fundovaní zdravotníci, to si treba, pán Blaha, uvedomiť a neklamať obyčajných, slušných ľudí, lebo vy, zopakujem, vy giganticky klamete. Ďakujem pekne. (Potlesk.)
Kleinert, Dana, poslankyňa NR SR (2024-02-15):
Ďakujem, ďakujem pekne aj za vaše reakcie. Ja by som chcela, pán Michelko, povedať, naozaj nerobte z toho ministerstva kultúry ministerstvo propagandy. Robíte to, snažíte sa o to, aj pani ministerka, aj pán Machala, aj pán Bernaťák, proste robíte to vy ako strana SNS alebo táto koalícia. Je to veľmi nebezpečné a v podstate aj veľmi protislovenské mať takéto tendencie v kultúre, pretože je to vlastne hanba naprieč celou Európou. A Európa sa na nás pozerá a nielen Európa, ale aj svet. Asi viete, kde je teraz pani ministerka, zatiaľ sme postrehli pri jej trojdňovej, teda päťdňovej služobnej ceste, kde konferencia trvá tri dni, tak sme postrehli konkrétne presne štyri minúty jej príhovoru a je to tak strašná hanba, kde ona netuší, o čom hovorí. Že naozaj skúste, prosím, sa pozrieť na ministerstvo kultúry ako na segment, ktorý je, ktorý je dobré rozvíjať, ale nie tak, ako si ideologicky myslíte vy, ale tak, aby ste vytvorili čo najlepšie možné prostredie pre kultúru všetkého typu a pre rozmanitosť a pre to, aby sme sa ako krajina posúvali ďalej a stávali sa aj konkurencieschopnými, a to aj na poli kultúry a kreatívneho priemyslu. Vy zatiaľ robíte presný opak, vy idete úplne proti záujmom Slovenska a ja vás prosím, aby ste to prestali robiť. Ďakujem.
Hrnčiar, Andrej, podpredseda NR SR (2018-10-17):
Tri faktické poznámky. Nech sa páči, pán poslanec Tomáš.
M. Hort, podpredseda NR SR: (2009-12-02):
Poprosím poslancov, aby využívali možnosť prihlásiť sa s faktickou poznámkou, keď je to možné. Toto bolo záverečné vystúpenie, reagovať na pani ministerku už nemôžete. Pani spravodajkyňa, chcete reagovať v záverečnom slove? Nie. Prerušujem rokovanie o tomto bode programu, hlasovať budeme o 17.00 hodine. A teraz bude nasledovať druhé čítanie o návrhu poslankyne Národnej rady Slovenskej republiky Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Tento návrh zákona je uverejnený ako tlač 1275 a spoločnú správu výborov máte ako tlač 1275a. Dávam teraz slovo poslankyni Jane Vaľovej, ktorá je navrhovateľkou tohto zákona, aby návrh zákona odôvodnila. Nech sa páči.
V. Veteška, podpredseda NR SR: (2007-01-30):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Pavlisovi.
P. Paška, predseda NR SR: (2009-04-29):
(Hlasovanie.) 131 prítomných, 129 za, 2 sa zdržali. Národná rada súhlasila so skrátením lehoty.
Sulík, Richard, poslanec NR SR (2024-01-24):
Ďakujem pekne, pán predsedajúci. Vidím, že miesto v trestnej lavici musel zaujať tentokrát pán minister vnútra, tak ja vás tu zdravím a dúfam, že mi budete teraz minútu venovať pozornosť. Chcel by som uviesť jeden reálny príklad zo života, a teda ten trest dnes a po novom. Konkrétny príklad znie takto. Banková úradníčka, ktorá je zodpovedná za hotovosť v bankovom trezore, si z neho privlastní finančný obnos vo výške 340-tisíc eur. Jednoducho zoberie z trezoru 340-tisíc, dá si ich do kabelky. Dnes najmenej, čo môže uvaliť sudca na ňu, ten, najmenej, menej nesmie, je desať rokov. Sadzba je 10 – 15, nebudem tie ostatné technikálie čítať. Dnes sudca môže dať najmenej desať rokov natvrdo. Po novom: šesť mesiacov až tri roky podmienečný trest odňatia slobody a trest domáceho väzenia môže byť aj v dĺžke tri mesiace. Čiže za 340-tisíceurovú spreneveru podľa § 213 dnes najmenej desať rokov natvrdo, po novom najmenej tri mesiace domáce väzenie. Toto je šialený rozdiel, pán minister, že šial... Ja súhlasím s tým, že sadzby sú vysoké, ale toto je šialené. Tú sumu 340-tisíc v čistom taká úradníčka zarobí odhadom za 15 rokov. Keď dostane 10 rokov basy alebo 10 až 15, ak by to opakovala, sa jej to neoplatí. Ale takto? Pätnásť rokov roboty alebo tri mesiace domáce väzenie, čo si akurát tak riadne vyupratuje byt alebo dom? Že vy to, vy to skrátka... Ako ja si myslím, v zásade aj ja s vami súhlasím, poďme to upraviť, poďme primerane znížiť tie sadzby, ale strašne prestreľujete, že strašne. Toto je jeden príklad, mám ďalších dvadsať, ale budem mať ešte dosť faktických. Vždy keď vás tu v trestnej lavici zastihnem, tak vám budem citovať ďalšie. Ďakujem pekne za pozornosť. Aj vám osobne.
Číž, Miroslav, podpredseda NR SR (2015-07-01):
Ďakujem. Pán spravodajca? (Reakcia spravodajcu.) Nech sa páči, máte slovo.
Ďuriš Nicholsonová, Lucia, podpredsedníčka NR SR (2017-05-19):
Ďalším poslancom, ktorý vystúpi v rozprave, je pán poslanec Ivan. Nech sa páči, máte priestor.
Zmajkovičová, Renáta, podpredsedníčka NR SR (2014-04-02):
Pán poslanec Novotný.
Blanár, Juraj, podpredseda NR SR (2022-03-30):
Pán poslanec Kmec s faktickou poznámkou.
P. Paška, predseda NR SR: (2009-04-29):
(Hlasovanie.) 131 prítomných, 104 za, 6 proti, 19 sa zdržalo, 2 nehlasovali. Máte súhlas, pán poslanec, môžeme hlasovať.
Danko, Andrej, predseda NR SR (2019-09-13):
Poslanec Budaj.
Bernaťák, Tibor, poslanec NR SR (2019-09-17):
Ďakujem. Pán poslanec, ono by bolo dobré najprv zvažovať slová, pretože dopad na štátny rozpočet odpustenia koncesií, koncesionársky poplatkov pre dôchodcov podľa ministerstva financií vo výške 8 mil. eur. Presne 8 mil. eur by stálo nezmyselné referendum, ktoré podľa bývalých členov poslaneckého klubu OĽANO chcelo OĽANO robiť. My radšej tieto financie 8 mil. eur dáme dôchodcom, ako ich nezmyselne míňať na nejaké referendá, ktoré aj tak nemajú podľa vašich bývalých kolegov zmysel.
Pčolinský, Peter, poslanec NR SR (2021-12-07):
Ďakujem pekne za slovo. Pán kolega, ja som taký trošku sklamaný z teba, lebo som ťa považoval za inteligentného človeka, ale toto, čo si tu predviedol, ako stavať sa do role (roly, pozn. red.) nejakej morálnej autority, Matúš, ty s imidžom chicagského gangstra z 30. rokov (smiech v sále), pri všetkej úcte, ty tu kážeš o nejakej morálke, ty tu rozprávaš, že sa niekto uráža? To je strašné. Veď tvoje celé vystúpenie bolo o urážkach, od začiatku do konca a robíš to ty, ktorý si začínal ako poskok Kičuru, potom si prešiel cez ministerstvo školstva, skončil si jak šéf Úradu vlády. Veď ty si normálne chodiaca reklama na kradnutie! Ty si reklama na kradnutie. Ty tu ideš moralizovať?! Veď za 12 rokov vy ste rozkradli túto krajinu, vy ste si zo štátneho rozpočtu urobili bankomat. To bol normálne váš osobný bankomat. Ty tu ideš moralizovať?! Veď ty si stál na Úradu vlády. Tak sa netvár, že ty si nejaké lietadlo! Lebo ja mám pocit, že za posledný rok, dva vy ste tu normálne že jedno veľké letisko v tom SMER-e a v HLAS-e. Vy ste všetci lietadlá, vy ste tu jak keby nikdy neboli. Veď výsledok tejto krajiny je taký, výsledok tejto krajiny je 12 rokov vašej vlády. Preto toto máme tu dnes. Ty tu ideš moralizovať?! Chodiaca reklama na kradnutie! (Potlesk.)
J. Brocka, poslanec: (2001-09-05):
Pani kolegyni Aibekovej a pánu Jarjabkovi chcem povedať, že to neznamená moje vystúpenie, keď podporujem vládny návrh zákona, že nerátame s tým, že budeme vo vláde po voľbách v roku 2002. Naopak, táto vláda je zodpovedná, a preto navrhuje takúto sumu, lebo ráta s tým, že po voľbách bude pokračovať. Pani Tóthovej a znova pánu Jarjabkovi len pripomeniem, že ja som povedal, aj dôchodcovia zodpovední a lepšie informovaní poznajú nepriaznivú situáciu v Sociálnej poisťovni. Toto doslovne som povedal. Reagovali ste na niečo úplne iné, pán kolega Jarjabek. A pánu kolegovi Andrassymu zo Strany demokratickej ľavice chcem povedať, že to vystihol pán kolega Zelník, ktorý povedal, že ten prístup je vytĺkaním politického kapitálu, ak vy nepodporujete návrh, ktorý predložil do vlády váš minister. A o daniach a odvodoch, verím, že budeme mať priestor diskutovať vtedy, keď budú na programe Národnej rady.
B. Bugár, podpredseda NR SR: (2005-05-20):
R. Hamerlik, poslanec: Ďakujem za slovo. Vážený pán predsedajúci, milé kolegyne, vážení páni kolegovia, pán minister, dovoľte, aby som vám predložil jeden pozmeňujúci a doplňujúci návrh, kde za čl. III sa vkladá nový čl. IV, ktorý znie: „Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z. a zákona č. 171/2005 Z. z. sa dopĺňa takto: „V § 19 ods. 12 sa za prvú vetu vkladá nová druhá veta, ktorá znie: „Subjekt verejnej správy môže prijať návratnú finančnú výpomoc od iného subjektu verejnej správy, ak sa táto návratná finančná výpomoc použije na úhradu výdavkov spojených s realizáciou spoločných programov Slovenskej republiky a Európskej únie.“.“.“ Doterajší čl. IV sa označuje ako čl. V. Dovoľte krátke odôvodnenie. Návrh sa predkladá s cieľom dočasného prekrytia finančných prostriedkov v rámci verejnej správy do termínu prijatia finančných prostriedkov z rozpočtu Európskej únie na základe uzatvorených zmlúv. Súčasne týmto návrhom je riešená aj problematiky intervenčných nákupov. Ďakujem všetkým za pozornosť.
Gyimesi, György, poslanec NR SR (2021-09-24):
Pán predsedajúci, budeme hlasovať o bodoch spoločnej správy číslo 1 až 7 s návrhom gestorského výboru schváliť.
Shahzad, Silvia, poslankyňa NR SR (2019-10-22):
Ďakujem. Ja, samozrejme, by som len chcela tiež pripomenúť, že ešte vo štvrtok ste mi argumentovali tým, že teda tí zamestnanci na rodičovskej a materskej dovolenke dostávajú príspevok od štátu, a teda je nelogické, aby ho nedostávali pri tom, podľa mňa je nelogické, ak ho má dostávať niekto mimo zamestnávateľa, teda tí rodičia zamestnanca a v tom prípade, keby ste to ponechali v tej pôvodnej podobe, by to bolo ale brutálne nelogické. Takže ja sa tiež, som spokojná s tým, že ste toto prehodnotili, ale aj tak by som vás chcela upozorniť, že myslite na tú logiku oveľa skôr, ako predložíte nejaký pozmeňujúci návrh, pretože naozaj s ňou prichádzate často veľmi neskoro. Ďakujem.
Hlina, Alojz, poslanec NR SR (2014-01-31):
No, SMER odčiňuje svoje hriechy, ale – ako býva dobrým zvykom – babrácky. No to je celé, hej, čiže len zas by som nerád, aby sme sa nastavili, počkajte, jak to povedať, že diletantizmus absolútneho stupňa, veď sám som zvedavý, že ako sa to bude vyvíjať, ale že nevystlať ešte aj v tomto čítaní, ak to niekto pozerá, ak to prípadne niekto nejaký výstup z toho bude, že dokopy zistíme, že nič. Čiže ja si myslím, že na konci dňa musí byť niečo. To, čo je teraz, je nič. Popodpisovali sa tam, doniesli, tam by pribalili aj právo prvej noci, len aby to stihli pred tie kamery prísť, to je celé o tom, ale nenastavme sa v tej kalibrácii, že úplne nič, že sa nedá. Dá, dá, dá, musíme chcieť. A to som ja zvedavý na ten postup, na postup, ako sa to zjednotí, alebo či to pôjde cez jeden, na to som mimoriadne, mimoriadne zvedavý. Lebo toto, čo je tu, predstavte si, ľudia, že by pekár tak trošku dopiekol, potom by povedal, že či pripečie, nepripečie, potom by povedal, viete, nemôžme, vy ste to tak trošku doniesli, nedoniesli, niečo ste už povedali, že teraz dáte preč, takto, chvalabohu, spoločnosť nepracuje, takto pracujú iba niektorí poslanci SMER-u, to je, ešte sa to stále dá ustáť. Ale my sme tu kvôli občanom tejto krajiny a pre nich má zmysel nenastaviť sa negativisticky v tom, určite sa z celej tejto, ja som dnešný deň začal tým, že my sme tu prospotrebiteľský, proobčiansky dnešný deň, čiže aj ten záver z toho dňa by mal vyjsť taký, že napriek všetkým úskaliam, ktoré sa tu skrývajú, tak na konci nájdeme niečo, čo bude stáť za to. A napravíme to, čo SMER spôsobil.
Kaník, Ľudovít, poslanec NR SR (2011-03-29):
Vážený pán predsedajúci, z rozpravy nevyplynuli žiadne pozmeňujúce ani doplňujúce návrhy, takže môžme pristúpiť k hlasovaniu o jedinom pozmeňujúcom návrhu zo spoločnej správy. Pán predsedajúci, dajte, prosím, hlasovať s odporúčaním schváliť.
Sulík, Richard, predseda NR SR (2010-12-09):
Pani poslankyňa Blahová.
Klus, Martin, podpredseda NR SR (2019-10-25):
Ďakujem, pani ministerka. Musím sa opýtať, či sa chce k rozprave vyjadriť spravodajca. Myslím, že na termín hlasovania sa pýtať nemusím, ten je jasný.
Pellegrini, Peter, predseda NR SR (2014-12-03):
Ďakujem, pán poslanec. Reakcia na faktické? Pán poslanec Kaník, nech sa páči.
Tomáš, Erik, poslanec NR SR (2020-02-25):
Hlasovali sme o všetkým pozmeňujúcich návrhoch, pán predsedajúci, sme v treťom čítaní, otvorte, prosím, rozpravu.
B. Bugár, podpredseda NR SR: (2005-02-03):
V. Horák, poslanec: Však práve preto spravodajcujem.
Viskupič, Marián, poslanec NR SR (2020-09-23):
Pán kolega Kamenický, rešpektujem vaše vystúpenie, je to aj o svetonázore. Rešpektujem, že si myslíte, že teda štát je najlepší vlastník, ale povedzte mi, prosím, za teda dvanásť rokov vašich skúseností, vašej vlády teda, aké kroky sa vám podarili, čo ste teda zoštátnili, čo sa vám podarilo zoštátniť a hlavne, kde to na Slovensku funguje. Vnímam prípad SPP. Už sme počuli vlastne, ako to funguje, že to teda vygenerovalo stratu skoro pol miliardy od roku 2013. Takže v podstate dane občanov nešli napríklad do zdravotníctva, ale aj na sanovanie tejto straty. Ďakujem.
V. Veteška, podpredseda NR SR: (2004-03-04):
Ďalej dávam slovo spoločnému spravodajcovi z ústavnoprávneho výboru poslancovi Gáborovi Gálovi, aby informoval Národnú radu o výsledkoch rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Grausová, Natália, poslankyňa NR SR (2019-09-19):
Vážený pán predsedajúci, vážení prítomní, keďže som sa nemohla, chcela som povedať faktickú poznámku, keďže nebolo k čomu, tak by som sa chcela obrátiť na pánov predkladateľov, a prvá otázka, s otázkou: Ako je to v Maďarsku s národnostnými menšinami, so slovenskou národnostnou menšinou? Aké práva má slovenská národnostná menšina? Koľko škôl je vymedzených pre túto slovenskú národnú menšinu? Koľko Slovákov je v maďarskom parlamente? To je moja prvá otázka. Druhá otázka: Hovorí vám niečo obec Rohovce? Takto pred rokom tu bol problém. V Rohovciach sa rodičia búria, pretože ich deti nemajú slovenskú školu. Ale majú, v mnohých obciach majú maďarské školy s maďarským vyučovacím jazykom, kde je detí niekde deväť, niekde osem, niekde aj štyri. Takže mne sa toto zdá strašne nespravodlivé. A pripadá mi to ako vydieranie nátlakovej skupiny národnostných menšín, pretože národnostné menšiny, najmä maďarská národnostná menšina užíva na Slovensku nadpráva. Ďakujem. Ale hlavne tú otázku, koľko, ako je to v Maďarsku so slovenským školstvom a s národnostnými menšinami? Ďakujem.
Číž, Miroslav, podpredseda NR SR (2015-05-12):
Ďakujem pekne. Kolegyne, kolegovia, vystúpenie pána kolegu poslanca bolo posledné riadne prihlásené v rozprave, takže mi dovoľte vyhlásiť rozpravu za skončenú. Pán minister chce zaujať stanovisko k rozprave. Máte slovo.
Bugár, Béla, podpredseda NR SR (2016-04-27):
Pán kolega Dostál, môžete reagovať na faktické.
Laurenčík, Milan, podpredseda NR SR (2021-03-17):
Pán poslanec, chcete reagovať na faktickú poznámku? Nie. (Reakcia z pléna.) Po hlasovaní? Keďže pán navrhovateľ má dlhší príspevok ako jedna minúta, v tejto chvíli prerušujem rokovanie o tomto bode programu a pokračovať budeme po hlasovaní, ktoré začne o 17.00 hod. (Prestávka.) (Po prestávke.)
M. Číž, podpredseda NR SR: (2008-01-30):
Slovo má pán poslanec Petrák.
Pčolinský, Peter, podpredseda NR SR (2023-02-16):
Ďakujem. Dve faktické. Pán poslanec Viskupič.
Zelník, Štefan, poslanec NR SR (2019-09-12):
Za. (Smiech v sále.) Ospravedlňujem sa.
Laššáková, Jana, podpredsedníčka NR SR (2015-09-30):
Pán spravodajca, chcete zaujať stanovisko k rozprave? Nie. Prerušujem rokovanie o tomto bode programu. Pokračujeme v prerušenej rozprave v prvom čítaní o návrhu poslancov Pellegriniho, Číža a Laššákovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1677). Poprosím vás, pán podpredseda Miroslav Číž, aby ste zaujali miesto určené pre navrhovateľov, ako aj spravodajkyňu Annu Vittekovú z ústavnoprávneho výboru, aby zaujala miesto určené pre spravodajcov. Včera sme skončili rozpravu s písomne prihlásenými.  poslancami, teraz dávam možnosť prihlásiť sa do rozpravy ústne. Do rozpravy ústne sa nehlási žiaden poslanec. Vyhlasujem rozpravu za skončenú. Pán navrhovateľ, chcete zaujať stanovisko k rozprave? Áno. Nech sa páči. (Pokračovanie v rokovaní o návrhu poslancov Národnej rady Slovenskej republiky Petra Pellegriniho,, Miroslava Číža a Jany Laššákovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 1677.)
Pleštinská, Zita, poslankyňa NR SR (2023-05-05):
Ja len chcem ohlásiť hlasovanie, tak ako aj pán predkladateľ navrhol, tak vlastne hlasovanie bude v utorok o jedenástej, tak aby sme mohli hlasovať o stavebnej legislatíve spoločne. Teda nie v jednom bode, ale nasledovne, ale v jednom... (Reakcia navrhovateľa.) Prosím? O sedemnástej, á, pardon, pardon... (Prerušenie vystúpenia predsedajúcim.)